Énekesi karrierje Franciaországban kezdődött, amikor a Jézus Krisztus szupersztár című musical francia változatában Mária Magdolna szerepét játszotta. Az 1973-as Eurovíziós Dalfesztiválon Luxemburg színeiben vett részt, és "Tu te reconnaîtras" című dalával az első helyen végzett. Az 1979-es Eurovíziós Dalfesztiválon már saját hazáját, Franciaországot képviselte, ekkor a harmadik helyet szerezte meg a "Je suis l'enfant soleil" című dallal.1981-ben részt vett a dalfesztivál 25 éves fennállása alkalmából tartott jótékonysági rendezvényen Norvégiában. Ezután a 80-as években Norvégiában folytatta pályafutását. 1985-ben meghívták a dalfesztivál norvég nemzeti döntőjére zsűritagnak, amelynek győztese később Norvégia első győzelmét aratta a stockholmi versenyen.